Wilayah Pattani

Pattani  (; Bahasa Melayu: Patani; Tulisan Jawi:ڤطاني; Kelantan-Pattani: Taning) merupakan salah satu daripada wilayah di selatan Thailand yang terbentuk hasil pemecahan Kerajaan Patani. Wilayah-wilayah yang berdekatan (dari hala selatan tenggara ikut jam) adalah Narathiwat, Yala dan Songkhla.

 Geografi 
Pattani terletak di Semenanjung Malaysia dengan pantai Teluk Thailand di sebelah utara. Tanah Patani diairi oleh dua sungai utama, Sungai Patani dan Sungai Saiburi (juga dikenali Sungai Teluban). Di bahagian selatan terdapat beberapa gunung-ganang dan tempat tarikan pelancong seperti Taman Negara Budor-Sungai Padi yang berada di persempadan wilayah Yala dan Narathiwat. Taman negara ini merangkumi kawasan Banjaran Budor, banjaran asalnya Sungai Saiburi. Di sini, terdapat beberapa tumbuhan yang agak luar biasa seperti pokok nyiur Bangsoon dan rotan Takathong.  Di kawasan persempadan dengan Songkhla dan Yala pula terdapat sebuah taman rimba yang terkenal dengan gunung terjunnya, Namtok Sai Khao atau juga dikenali dengan nama Melayunya Air Terjun Sungai Padi.

 Sejarah 

Pada asalnya, Patani merupakan sebuah kerajaan Islam yang merdeka. Setelah Kerajaan Ayutthaya jatuh pada tahun 1767 di tangan Burma, Dinasti Chakri yang baru ditubuhkan berjaya menghalau penjajah Burma dari Siam dan menaruh minat untuk meluaskan pengaruhnya ke kawasan selatan termasuk Patani. Serangan pada tahun 1785 berjaya menakluki Patani.  Untuk mengukuhkan penguasaannya, Siam melantik orang Melayu sendiri sebagai gabenor di Patani dengan Raja Kampung Laut Tuan Besar dari Kelantan sebagai gabenor yang memakai gelaran raja atau sultan atau dalam bahasa Siam sebagai Phraya. Phraya Patani ke-V dan terakhir iaitu Sultan Abdul Kadir Kamarudin Syah telah dibuang negeri ke Kelantan kerana terlibat dalam pemberontakan untuk membebaskan Patani daripada Siam pada tahun 1902 sekaligus menghapuskan sistem beraja di Patani. Pada 1909, penguasaan Siam terhadap Patani diperkukuhkan dan diakui oleh British secara rasmi akibat perjanjian yang dimeteraikan dengan Empayar British. Narathiwat dan Yala ditadbirkan secara berasingan. Di Yala terdapat sebuah pergerakan pemisah Patani yang kembali aktif pada 2004 setelah lama berdiam diri. Pergerakan pemisah ini menuntut kemerdekaan Patani Darussalam atau bergabung dengan Malaysia.

 Demografi 
Pattani merupakan salah satu daripada empat wilayah Thai yang mempunyai majoriti penduduk yang beragama Islam; 85% adalah Muslim. Ia berasal dari perkataan dalam Bahasa Melayu 'Pantai Ini'. Sebagai salah satu wilayah baru yang diwujudkan dari Negara Patani yang asal, demografinya tidak jauh berbeza dengan wilayah-wilayah majoriti Melayu Islam yang lain seperti Narathiwat, Yala, Satun dan Songkhla.

 Simbol 
Lambang wilayah Patani memaparkan sebuah meriam yang dipanggil Sri Patani, yang dihasilkan di Patani untuk mempertahankan Patani dari serangan Siam. Apabila Pattani tumpas dikalahkan tentera Siam pada 1785, meriam "Sri Patani" dibawa ke Bangkok dan sekarang dipamerkan di hadapan bangunan Kementerian Pertahanan di Bangkok dan diberi nama Siam  พญาตานี Phaya Tani. Pada asalnya terdapat dua meriam dan yang satu lagi ialah Sri Negara tapi telah terjatuh ke dalam Kuala Sungai Patani semasa hendak diangkut ke Bangkok.

Simbol-simbol yang lain termasuk bunga raya (Hibiscus rosa-sinensis), dan pokok Chengal Kampung (Hopea odorata).

 Kawasan pentadbiran 
Patani terbahagi kepada 12 kawasan pentadbiran (Amphoe), dibahagikan lagi kepada 115 daerah swapraja (tambon) dan 629 buah kampung (mubaan).
 Peta Nombor Nama Thai Melayu200px1Mueang Pattani เมืองปัตตานี  Patani (ڤطاني)2Khok Pho โคกโพธิ์ Kok Por3Nong Chik  หนองจิก Nong Chik4Panare ปะนาเระ  Penarik5Mayo มายอ  Maya6Thung Yang Daeng ทุ่งยางแดง Kuing Merah7Sai Buri สายบุรี  Selindung Bayu, Teluban8Mai Kaen ไม้แก่น Lempu9Yaring ยะหริ่ง  Jering, Jambu10Yarang ยะรัง  Jerang11Kapho กะพ้อ Kamik 12Mae Lan แม่ลาน Lan Chang

 Kekecohan 
Sejak awal tahun 2004, beberapa insiden rusuhan dan kekecohan telah melanda selatan Thailand, terutama di wilayah-wilayah Narathiwat, Yala, dan Pattani.  Kawasan-kawasan ini didiami oleh majoriti penduduk Melayu Islam dan aktiviti gerakan pemisah telah aktif sejak tahun 80an. Penduduk-penduduk di sini tidak berasa senang dengan reaksi keras kerajaan pusat terhadap aktiviti gerakan pemisah tersebut. Kebanyakkan mereka juga tidak puas hati dengan beberapa polisi kerajaan pusat yang memperlakukan mereka dengan cara berbeza dari kaum etnik Thai.     

Pada 26 Oktober 2004, 78 orang telah meninggal dunia akibat kesesakan nafas setelah kesemuanya dimasukkan di dalam trak polis akibat ditangkap di atas tuduhan rusuhan di daerah tersebut dan sekelilingnya. 

Pada 7 November 2004, Menteri Pertahanan Thai telah mengatakan bahawa lebih kurang 700 orang telah tercedera atau terkorban akibat kekacauan yang berlaku di selatan Thailand sejak Januari.

 Lihat juga 
 Kerajaan Pattani (sebelum diletakkan di bawah pengaruh Siam)
 Konfederasi Patani Besar

 Pautan luar 
 Laman Kebudayaan Islam Selatan 
 "700 casualties since January" - artikel berita daripada Xinhua
 "78 killed following riot" - artikel berita daripada MSNBC 

Kategori:Wilayah di Thailand